Kurjad piraadid püüdsid Mõttehiiglase lemmik-küborg-koera ning paigutasid ta pimedasse labürinti. Labürint kujutab ennast 6x6 ruudustikku, kus iga ruut on tuba. Ruutude vahel võivad olla seinad. Koer alustab labürindi vasakus alumises nurgas ning välja pääsemiseks peab jõudma paremasse ülevasse ruutu. Õnneks jõudis Mõttehiiglane varakult anda enda küborg-koerale ette spetsiaalse programmi. Programm on lõplik sammude jada,  kus iga samm on üks neljast käskudest: "liigu põhja poole", "liigu lõuna poole", "liigu lääne poole", "liigu ida poole". Kui koer vastavale poole liikuda ei saa (sein jääb ette), siis ta ignoreerib vastava käsu ja jätkab täitmist järgmise sammuga. Niipea kui koer leiab ennast väljapääsuga ruudus, jookseb ta kohe labürindist välja. Kuidas sai Mõttehiiglane enda koerale sellise programmi ette anda, mille abil ta, sõltumata labürindi seinte asukohtadest, garanteeritult väljapääsu leiab?